作者：刘克庄
词牌/韵律：贺新郎

paragraphs: 尽说番和汉。
这琵琶、依稀似曲，蓦然弦断。
作麽一年来一度，欺得南人技短。
叹几处、城危如卵。
元凯后身居玉帐，报胡儿、休作寻常看。
布严令，运奇算。
开门决斗雌雄判。
笑中宵、奚车毡屋，兽惊禽散。
个个巍冠横尘柄，谁了君王此段。
也莫靠、长江能限。
不论周郎并幼度，便仲尼、复起嗟微管。
驰露布，筑京观。